ওয়েব ডেস্ক: কাশীপুরে এফসিআইয়ের গোডাউনে বিস্ফোরণ। উড়ে গেল শ্রমিকের হাত। কী কারণে গোডাউনে বিস্ফোরণ, তা স্পষ্ট নয়। বিস্ফোরক, নাকি বোমা খতিয়ে দেখছে পুলিস।
  পোস্তায় মজুত ছিল প্রায় বারোশো কেজি বিস্ফোরক। যা দিয়ে অনায়াসেই উড়িয়ে দেওয়া যেত গোটা পোস্তা বাজার। সেই বিস্ফোরক উদ্ধার করে পুলিস। বড়সড় নাশকতা থেকে রক্ষা পায় শহর। ফের বিস্ফোরণ। এবার খাস কলকাতায়। এফসিআই গোডাউনে বিস্ফোরণের জেরে তীব্র উত্তেজনা কাশীপুর এলাকায়। প্রত্যক্ষদর্শীদের দাবি, সকালে  হঠাত্‍ই বিকট শব্দ শোনা যায়। ঘটনাস্থলে গিয়ে দেখা যায় বিস্ফোরণে বেশ কিছুটা উড়ে গেছে এফসিআই গুদামের। ঘটনাস্থলেই গুরুতর জখম অবস্থায় উদ্ধার করা হয় একজনকে। তবে কী থেকে এই বিস্ফোরণ তা এখনও স্পষ্ট নয়। গুদামে মজুত ছিল প্রচুর পরিমাণে বিস্ফোরক, নাকি বোমা তা খতিয়ে দেখছে পুলিস। ফরেন্সিক বিশেষজ্ঞের সাহায্য নেওয়া হচ্ছে। ইতিমধ্যেই শুরু হয়েছে তদন্ত। ঘটনাস্থলে বম্ব স্কোয়াড ও পুলিস।